ᱟᱢᱮᱴᱷᱤ ᱦᱚᱱᱚᱛ

ᱟᱢᱮᱴᱷᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱗᱒ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱯᱷᱚᱡᱤᱭᱟᱵᱟᱫᱽ ᱠᱷᱚᱱᱰ ᱨᱮᱭᱟᱜ ᱚᱝᱥᱚ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱓᱐᱗᱐ km² ᱡᱟᱜᱟᱭ ᱟᱢᱮᱴ ᱟᱠᱟᱜᱼᱟ ᱾ ᱜᱚᱣᱨᱤᱜᱚᱧᱡᱽ ᱫᱚ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱯᱤᱥ ᱠᱟᱱᱟ ᱾ 

ᱱᱚᱶᱟ ᱞᱚᱠ ᱥᱚᱵᱷᱟ ᱵᱟᱪᱷᱚᱱ ᱢᱚᱱᱰᱚᱲ ᱨᱮᱫᱚ ᱑᱙᱘᱐ ᱥᱟᱞ ᱠᱷᱚᱱᱟᱜ ᱜᱟᱱᱫᱷᱤ ᱱᱮᱦᱨᱩ ᱜᱷᱟᱨᱚᱸᱧᱡᱽ ᱨᱮᱱ ᱠᱚ ᱛᱤᱝᱜᱩ ᱦᱤᱡᱩᱜ ᱠᱟᱱ ᱠᱷᱟᱹᱛᱤᱨ ᱱᱚᱣᱟ ᱦᱚᱱᱚᱛ ᱫᱚ ᱫᱤᱥᱚᱢ ᱦᱚᱲ ᱵᱷᱟᱹᱜᱤ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱵᱷᱟᱨᱚᱛ ᱨᱮᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ, ᱟᱡ ᱨᱮᱱ ᱜᱚᱲᱚᱢ ᱠᱚᱲᱟ ᱥᱚᱧᱡᱚᱭ ᱜᱟᱱᱫᱷᱤ ᱟᱨ ᱨᱟᱡᱤᱵᱽ ᱜᱟᱱᱫᱷᱤ, ᱨᱟᱡᱤᱵᱽ ᱜᱟᱱᱫᱷᱤ ᱟᱡ ᱵᱟᱹᱦᱩ ᱥᱚᱱᱤᱭᱟ ᱜᱟᱱᱫᱷᱤ, ᱥᱚᱱᱤᱭᱟ ᱜᱟᱱᱫᱷᱤ ᱭᱤᱡ ᱦᱚᱯᱚᱱ ᱨᱟᱦᱩᱞ ᱜᱟᱱᱫᱷᱤ ᱮᱢᱟᱱ ᱱᱚᱶᱟ ᱟᱪᱷᱚᱱ ᱢᱚᱱᱰᱚᱲ ᱠᱷᱚᱱᱟᱜ ᱠᱚ ᱫᱟᱲᱮ ᱟᱹᱜᱩ ᱟᱠᱟᱱᱟ ᱾ ᱤᱠᱷᱟᱹᱱ ᱒᱐᱑᱙ ᱥᱟᱞ ᱨᱮ ᱫᱚ ᱟᱭᱟᱨ ᱴᱤ ᱵᱷᱤ ᱟᱠᱴᱨᱮᱥ ᱥᱢᱨᱩᱛᱤ ᱤᱨᱟᱱᱤ ᱴᱷᱮᱱ ᱠᱷᱚᱱᱟᱜ ᱨᱟᱦᱩᱞ ᱜᱟᱱᱫᱷᱤ ᱮ ᱦᱟᱨᱟᱣ ᱮᱱᱟ  ᱾

ᱱᱟᱜᱟᱢ
ᱟᱢᱮᱴᱷᱤ ᱫᱚ ᱨᱟᱭᱵᱚᱞᱮᱨᱤ ᱥᱩᱞᱛᱟᱱᱯᱩᱨ ᱨᱚᱰ ᱥᱩᱨ ᱨᱮ ᱟᱴᱮᱫ ᱟᱠᱟᱱᱟ ᱾ ᱥᱩᱞᱛᱟᱱᱯᱩᱨ ᱠᱷᱚᱱᱟᱜ ᱱᱚᱶᱟ ᱨᱮᱭᱟᱜ ᱥᱟᱹᱝᱜᱤᱧ ᱫᱚ ᱦᱩᱭᱩᱜ ᱠᱟᱱᱟ ᱔᱐ ᱠᱤᱞᱚᱢᱤᱴᱚᱨ ᱾ ᱱᱚᱶᱟ ᱫᱚ ᱨᱟᱭᱯᱩᱨ ᱟᱢᱮᱴᱷᱤ ᱦᱚᱸᱠᱚ ᱢᱮᱛᱟᱜ ᱜᱮᱭᱟ ᱾ ᱱᱚᱰᱮ ᱢᱤᱫ ᱦᱤᱱᱩᱢᱟᱱᱜᱟᱨᱦᱤ ᱧᱩᱛᱩᱢᱟᱱ ᱢᱚᱱᱫᱤᱨ ᱟᱨ ᱢᱤᱫ ᱢᱚᱥᱡᱤᱫᱽ ᱦᱚᱸ ᱢᱮᱱᱟᱜ-ᱟ ᱾ ᱱᱚᱶᱟ ᱠᱤᱱ ᱵᱟᱱᱟᱨ ᱜᱮ ᱥᱟᱭ ᱥᱮᱨᱢᱟ ᱢᱟᱬᱟᱝ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱨᱟᱢᱱᱚᱜᱚᱨ ᱠᱷᱚᱱᱟᱜ ᱓ ᱠᱤᱞᱚᱢᱤᱴᱤᱨ ᱥᱟᱹᱝᱜᱤᱧ ᱨᱮ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹ, ᱥᱟᱹᱫᱷᱩ ᱢᱚᱞᱤᱠ ᱢᱚᱦᱚᱢᱚᱫᱽᱡᱟᱭᱟᱥᱤ ᱟᱜ ᱛᱚᱯᱟ ᱴᱷᱟᱶ ᱢᱮᱱᱟᱜ ᱡᱟᱦᱟᱸ ᱨᱮ ᱩᱱᱤ ᱜᱚᱡ ᱞᱮᱱ ᱛᱟᱦᱮᱸᱫ ᱾ ᱚᱱᱰᱮ ᱢᱤᱫ ᱫᱩᱨᱜᱚ ᱫᱚ ᱵᱟᱪᱜᱷᱚᱴᱤ ᱨᱟᱡᱟ ᱠᱚ ᱵᱮᱱᱟᱣ ᱟᱠᱟᱜ-ᱟ ᱾ 

ᱚᱛᱱᱚᱜ
ᱟᱢᱮᱴᱷᱤ ᱦᱚᱱᱚᱛ ᱫᱚ ᱩᱛᱚᱨ ᱨᱮ 26°9’ ᱞᱟᱴᱤᱪᱩᱰ ᱟᱨ ᱯᱩᱨᱩᱵᱽ ᱨᱮ 81°49’ ᱞᱚᱝᱜᱤᱪᱩᱰ ᱨᱮ ᱢᱮᱱᱟᱜ-ᱟ ᱾ ᱫᱚᱨᱭᱟ ᱠᱷᱚᱱᱟᱜ ᱑᱐᱑ ᱢᱤᱴᱚᱨ (᱓᱓᱑ ᱯᱷᱩᱴ) ᱪᱮᱛᱟᱱ ᱨᱮ ᱱᱚᱶᱟ ᱵᱟᱡᱟᱨ ᱫᱚ ᱢᱮᱱᱟᱜ-ᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱥᱟᱢᱚᱴ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ 3063 ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱚᱢᱟᱱ ᱚᱛ ᱤᱞᱟᱹᱠᱟ ᱠᱟᱱᱟ ᱾ ᱱᱚᱰᱮ ᱢᱮᱱᱟᱜ ᱢᱩᱬ ᱜᱟᱰᱟ ᱠᱚ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱜᱚᱢᱛᱤ ᱜᱟᱰᱟ ᱡᱟᱦᱟᱸ ᱫᱚ ᱦᱚᱱᱚᱛ ᱨᱮᱭᱟᱜ ᱛᱟᱞᱟ ᱥᱮᱫ ᱛᱮ ᱥᱮᱱ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱩᱛᱚᱨ ᱯᱟᱦᱴᱟ ᱫᱚ ᱯᱷᱟᱭᱡᱟᱵᱟᱫᱽ ᱦᱚᱱᱚᱛ ᱢᱮᱱᱟᱜ-ᱟ ᱾ ᱫᱟᱹᱠᱷᱤᱱ ᱯᱟᱦᱴᱟ ᱨᱮ ᱫᱚ ᱯᱨᱚᱛᱟᱯᱜᱚᱰ ᱦᱚᱱᱚᱛ  ᱢᱮᱱᱟᱜ-ᱟ ᱾ ᱱᱤᱶᱟ ᱦᱚᱱᱚᱛ ᱨᱮᱭᱟᱜ ᱯᱟᱹᱪᱷᱤᱢ ᱯᱟᱭᱴᱟ ᱨᱮ ᱫᱚ ᱵᱟᱨᱟ ᱵᱟᱝᱠᱤ ᱦᱚᱱᱚᱛ ᱟᱨ ᱨᱟᱭ ᱵᱚᱞᱮᱨᱤ ᱦᱚᱱᱚᱛ ᱢᱮᱱᱟᱜ-ᱟ ᱾ ᱯᱩᱨᱩᱵᱽ ᱚᱟᱦᱴᱟ ᱨᱮ ᱫᱚ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱢᱮᱱᱟᱜ-ᱟ ᱾

ᱦᱚᱲ ᱞᱮᱠᱷᱟ
᱒᱐᱑᱓ ᱥᱟᱞ ᱥᱩᱫᱷᱟᱹ ᱛᱮ ᱟᱢᱮᱴᱷᱤ ᱦᱚᱱᱚᱛ ᱨᱮ ᱫᱚ ᱑,᱕᱐᱐,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾  ᱤᱠᱷᱟᱹᱱ ᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱫᱚ ᱱᱚᱰᱮ ᱑,᱒᱘᱐,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ
ᱦᱤᱡᱩᱜ ᱥᱮᱱᱚᱜ
ᱠᱟᱹᱨᱜᱟᱲ
ᱠᱷᱚᱱᱰ ᱠᱚ

ᱥᱟᱹᱠᱷᱭᱟᱹᱛ